EH Bildu talde parlamentarioari atxikitako foru parlamentari Patricia Perales Hurtado andreak galdera idatzia egin du (10-22/PES-00205) ***Nafarroako liburutegietan ordezkapenak betetzeko edo ez betetzeko irizpideei buruz* *eta galdetu du ea arrazoi ekonomikoak baldintzatzen dituen ordezkapen horiek***. Hona Nafarroako Gobernuko Kultura eta Kiroleko kontseilariak horretaz ematen dion informazioa:

Aldi baterako kontratuak izapidetzeko eskumena Funtzio Publikoaren Zuzendaritza Nagusiko Langileriaren Kudeaketako Zerbitzuko Barne Igoeraren eta Aldi Baterako Kontratuen Atalari dagokio. Liburutegi Zerbitzuak kontratazioak baino ez ditu proposatzen, Kultura eta Kirol Departamentuko Idazkaritza Tekniko Nagusiaren bitartez.

Kontratatzeko irizpideek indarrean dagoen araudia betetzen dute:

68/2009 Foru Dekretua, irailaren 28koa, Nafarroako administrazio publikoetan langileak administrazio araubidean kontratatzeko arauak ezartzen dituena

http://www.lexnavarra.navarra.es/detalle.asp?r=5929895

814/2010 Foru Agindua, abenduaren 31koa, Lehendakaritza, Justizia eta Barne kontseilariak emana, aldi baterako kontratazioa kudeatzeko arauak onesten dituena

<https://www.navarra.es/NR/exeres/71AA1E1B-B0C8-4D71-A6E1-878AA0480F64.htm>

Liburutegi Zerbitzuak kontrataziorako egindako proposamenei dagokienez, esan behar da 2022ko urtarrilaren 1etik uztailaren 20ra bitartean guztira 79 kontratazio kudeatu direla. 2021ean hasi ziren haietako 33. 2022ko hilabete horietan egindako aldi baterako 46 kontratu horiek arrazoi hauengatik egin ziren:

|  |  |
| --- | --- |
| Lanaldiaren murrizketak | 4 |
| Aldi baterako ezintasunaren ondoriozko bajak | 9 |
| Amatasun bajak | 4 |
| Zerbitzu eginkizunen ordezkapena | 2 |
| Lanpostu hutsak betetzeko ordezkapenak  | 9 |
| Enpleguaren banaketarako baimenaren ordezkapenak | 4 |
| Eszedentzia bereziaren ondoriozko ordezkapenak | 1 |
| Borondatezko eszedentziaren ondoriozko ordezkapenak | 1 |
| Euskarazko ikastaro trinkoen ondoriozko ordezkapenak | 7 |
| Bularra emateko denbora metatzeko lizentziak | 2 |
| Aitatasun baimena | 1 |
| Prestakuntzako zerbitzu berezien ondoriozko ordezkapenak | 1 |
| Oporrak | 1 |
| **GUZTIRA** | **46** |

Hori jakinarazten dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2022ko abuztuaren 3an

Kultura eta Kiroleko kontseilaria: Rebeca Esnaola Bermejo